Windsor i Maidenhead
Windsor i Maidenhead je kraljevski borough i unitarna jedinica od 144,560 stanovnika na jugu Engleske u Grofoviji Berkshire.

Geografske karakteristike 

Windsor i Maidenhead je udaljen od centra Londona oko 48 km, prostire se po terenu koji je najvećim dijelom pripadao historijskom Berkshiru, ali kraj sjeverno od rijeke Temze nekad je pripadao Grofoviji Buckinghamshire. 

Najveći urbani centri su Windsor, Ascot i Maidenhead koji je i administrativni centar te unitarne jedinice. Temza je nekad bila žila kucavica toga kraja, koja je služila za transport, jer je povezivala sve veće gradove i gotovo sva sela.

Windsor i Maidenhead je sa sjeverozapada ograničen Temzom, koja dijeli njen sjeveroistok na dva dijela. To je uglavnom ravničarski kraj, sa vapnenačkim brdašcima duž granice na sjeverozapadu.

Zemljište oko Windsora i Maidenheada nije baš pogodno za ratarstvo, a niti pjeskovito i glineno tlo uz Temzu po kojem zbog tog ima šuma i parkova, od kojih su Windsorski veliki park i Windsorska šuma najveći i najpoznatiji.
Pored tih parkova, turiste u taj kraj privlači i Zamak Windsor, poznat kao jedna od vijekovnih rezidencija britanske monarhije ali i drevni gradovi Windsor i Maidenhead. Tu je i gradić Eton, poznat po istoimenom koledžu, koji leži nasuprot Windsora na južnoj obali Temze, tako da su svi oni predmet posebne zaštite. Jedna od velikih prednosti te unitarne jedinice danas je i njezina gotovo netaknuta priroda, jer 2000 hektara zemljišta pripada monarhiji a 400 hektara Nacionalnoj zakladi za očuvanje baštine.

Windsor i Maidenhead je premrežen brojnim autoputevima i željezničkim prugama, a veliki londonski aerodromi Heathrow i Gatwick leže relativno blizu.

Historija

Historija te administrativne jedinice, koja je danas jedini kraljevski borough izvan Velikog Londona počela je 1. aprila 1974. Tad je nakon usvajanja Zakona o lokalnoj upravi iz 1972., osnovan [Borough]] Windsor i Maidenhead, kao nasljednik kraljevskog borougha  Windsor, na dijelu terena bivših grofovija Berkshire i Buckinghamshire. Iz Berkshira su u tu novu administrativnu jedinicu ušli boroughzi Maidenhead i Windsor i ruralni distrikti Cookham i Windsor, a iz Buckinghamshira gradski distrikt Eton i parohije Datchet, Horton i Wraysbury. 

Windsor i Maidenhead postao je unitarna jedinica 1. aprila 1998. kad je ukinut savjet Grofovije Berkshire.

Izvori

Vanjske veze 

 The Royal Borough of Windsor and Maidenhead  

Administrativna podjela Engleske
Berkshire